English: The heavier burden could result in more schools suspending operations or closing down, more job losses, and more learners losing access to quality education. Data from the Department of Education (DepEd) showed that because of the pandemic, enrollment in private schools declined by 929,000; about 643,000 students transferred to the public education system; while 452 private schools suspended their operations or closed down.
Filipino: Ang mas mabigat na buwis kasi ay kinatatakutang magresulta sa pagsasara ng mas maraming paaralan at pagkawala ng mas maraming trabaho. Maaari ring mapagkaitan ang mas maraming mag-aaral ng dekalidad na edukasyon dahil dito. Lumalabas sa datos ng DepEd na dahil sa pandemya, bumaba ng halos isang milyon (929,000) ang enrollment sa mga pribadong paaralan, mahigit anim na raang libong (634,000) mag-aaral ang lumipat sa mga pampublikong paaralan, at mahigit apat na raan (452) ang nagsuspinde ng operasyon o nagsara.